Gina foltjai: október 2009
És a történet folytatódik, átmentem a csomagért anyukámhoz, és majd elájultam ! A borítékból az összes kapocs kiszedve, felbontva, és a posta által újra leragasztgatva. Nyilvánvaló volt, hogy hiányos. Igen ronda dolgokat mondtam, a legfinomabban Murphyt emlegetve, hiszen ami elromolhat, az el is romlik !Murphy, Murphy, hogy szakadna rád a filagóra, keretestől, tokostól !A postán "dolgozó" tolvajt nem minősítem, tettére nincs mentség. Attól, hogy a címzettet nem érdekli a csomagja, attól még a feladónak fontos lehet. Egy 1200.- Ft-os cucc miatt persze nem megyek ki Óbudára ordítozni, bár a benne lévő ÁFÁ-s számla alapján, és a postai ragacsok elhelyezkedése szerint bizonyítható, hogy a postán loptak meg.Persze, ha a kedves címzett érte ment volna, akkor ez sem történik meg. De ezek után fogalmam sincs, hogy hogyan védekezzek a postai szarkák ellen. Csomagoljak dobozba ? Vagy tegyek minden tételt külön borítékba ? Vagy kérjek a postán hivatalos matricákat, és ezzel zárjam le a csomagot, minden matricát leszignálva ? És biztos, ami biztos, ettől kezdve az ajánlott leveleket is értékkel jelölve adjam fel ?És ráadásul, mit írjak a vevőnek ? Köszönöm lányok a jó tanácsokat, a szívemhez Kicsikatóé állt a legközelebb, miszerint kenjem a hajára :))A leghasználhatóbb pedig Violinié volt, miszerint írjak emailt átvételi határidővel.De most még az a kérdés is felmerült, hogy hogyan osztozzak meg a vevővel a káron ?Gondoltam, hogy ismét feladom ingyen a maradék két darabot, így én bukom a kétszeres postaköltséget, ő pedig egy neszesszert.Vagy ő kifizeti (teljesen jogosan ! ) a dupla postaköltséget, én pedig újra megvarrom a neszit, bár az előbbi verze jobban tetszik. Szóval, elegem van :(((Az egyetlen jó, ami tegnap történt velem, hogy a Meskán fent voltam a szemezgetőben, és ez nagyon jól esett a lelkemnek :))
Nem tudom másként jellemezni a sztorit :((Az elejét már olvashattátok itt. Akkor azt hittem, a dolognak vége. A hölgy utalt (postaköltség nélkül !) és megadta a kis barátnője mobilszámát, hívnám már fel, és beszélnék meg egy személyes átvételt. 60 Ft-os percdíjjal nem telefonálgatok, így sms-ben megírtam, hogy a cuccot hol lehet Dél-Pesten átvenni. Kisbarátnő visszaírt, hogy vigyem el Óbudára, az esti órákban. Kértem egy postacímet, kisbarátnő megadta a sajátját, és inkább feladtam saját költségen, minthogy utazgassak oda-vissza közel 4 órát :((Október 2-án feladtam a csomagot, és boldogan hátradőltem, hogy ezen is túl vagyok. Írtam emailt a vevőnek, sűrűn köszöngette, így én ezzel lezártnak tekintettem az ügyet. Ám ! Édesanyám felhívott kedden, hogy visszajött egy csomagom. El sem tudtam képzelni, hogy mi lehet, senki sem reklamált nálam semmit. Kiderült, hogy ez az ominózus cucc jött vissza, a posta szerint a címzett többszöri értesítés ellenére sem kereste.Közel egy hónap telt el a feladás óta, és a vevő sem kereste rajtam a csomagot ! Ezt nem is értem :((Vigyem el a megadott címre, és gyömöszöljem bele a postaládába ? Vagy adjam be Nyikita óbudai boltjába ?Kérlek benneteket, írjátok meg nekem, hogy Ti ebben az esetben mit csinálnátok a csomaggal ?
Miközben ezt a párnát varrtam, azon nevetgéltem, hogy vajon a Télapót is utolérte a gazdasági válság ? Vagy a rénszarvasok sztrájkolnak, mint a vasutasok ?Aztán rájöttem, hogy erről szó sincs ! Ez még csak a felkészülés ideje, a szán a szervizben van, nagy generálon, a rénszarvasok az edzőtáborban erősödnek, és a Télapó is bemelegít :))Mindkettő már a Meskán !
Zsuzsinál játék van ! Méghozzá blogszülinap alkalmából !És bár a könyvet én szeretném megnyerni, azért menjetek és próbálkozzatok :))
Bruercsi már két krém leírását megosztotta veletek, így én megírom, hogy én miket vittem :1. Szardínia krémEgy doboz füstölt sprotnit (olaj nélkül) kikevertem egy doboz fokhagymás sajtrémmel (a Lidiben szoktam venni, nagyon finom karakteres, habos sajtkrémeik vannak ). Tettem bele 3 kemény tojást apróra törve. Ízfokozók : Két szál apróra vágott újhagyma, pici bors. Állománynövelő : Némi margarin, kb 10 dkg.2. Büdös sajt krém :))Két csomag camembert sajtot és 20 dkg margarint kikevertem a robot gépben, tettem bele egy kis borsot, pici őrölt köményt, egy póréhagymát apróra vágva, és egy kis apróra vágott petrezselymet.3. Juhtúró krém (ahogy én szeretem)20 dkg juhtúrót kikeverek 20 dkg sajtkrémmel, általában valami füstölttel, pl Karavánnal. Jön bele valami apróra vágott hagyma, én jobban szeretem az újhagymát, mint a normált, mert nem olyan erős. Ízlés szerint kell bele kömény, bors. Ha valaki pirosan szereti, tehet bele pirospaprikát is. (Én nem szoktam) Ha csak sima szendvicsre csinálom, akkor teszek bele 10 dkg margarint, ha melegszendvics lesz belőle, akkor jobb bele egy fél pohár tejföl.Jó étvágyat !
Illetve, nem vagyok töktelen ! Nem szeretem a Halloweent , és a tököt sem, semmilyen formában, egyedül Márti barátnőm sütőtökös-csokoládés püspökkenyerével vagyok tegező viszonyban. Viszont a tök alakú tűpárnákat kimondottan kedvelem. Varrtam egyet, gondoltam majd a kávén betesszük a tombolába. Aztán mellékeveredett egy fagolyó, mire gyorsan rávarrtam, tettem rá hajat is, de kissé borulós volt, és olyan befejezetlen.Így kerestem valami vastag zöld fonalféleséget, csináltam neki karokat, és filcből levél alakú kezeket. A közepébe egy mini gomb került a Tűpárna-boltból, hogy eltüntessem a tetején a csomót. Majd varrtam alá tépőzáras pántot, hogy csuklóra tehető legyen. Aztán elajándékoztam a barátosnémnak, aki lefuvarozott Tatabányára :)). És varrtam még egyet, fuvardíjként a csoporttársnőmnek, aki hazahozott :))(És a fotóra tettem egy kisollót is, mint a nagyok :o) )És persze kellett egy nekem is :)) Az enyém lett a sötétbordó levélmintás. A haja ugyanabból a fonalból lett, mint a keze, olyan a feje, mint a felizgatott klozetkefe, de nekem tetszik !És varrtam egy óriási tököt is. Így szoktam varrni a karácsonyfákat, gondoltam, hátha tökként is tetszeni fog, de nem az esetem, így levelek már nem kerültek rá :))
Szerencsésen lezajlott az őszi KáVénk, szép számú érdeklődővel. Remélem, mindenki legalább olyan jól érezte magát, mint én :))A csere-berén szert tettem egy szösz-mösz tartóra, amire nagyon fentem a fogam (Körmi műve) és egy füzet borítóra, amibe már csak füzetet kell találnom. Nagy örömömre Kastanie meglepett egy gyorstechnikás füzettel, amit már hajkurásztam egy ideje. Innen is köszönöm !Lassan kezdem magamat utolérni, feladtam egy nagy szatornyi csomagot, Ahama, Ágibó, Csáknír, Gubike, Hildikó, Kicsikató, és Szegedi lány várhatja a postást :)) Kérnék valami visszajelzést, ha a motyó odaért. Kaoka és Nóra címét még ki kell derítenem.Lassan eleget teszek az összes PIF kötelezettségemnek is. 4 PIF-re jelentkeztem összesen 8 jelentkezővel. Herával tavaly villámgyorsan cseréltünk ajándékot, a selyemképe azóta is a számítógépem mögött lóg a falon :)) Flornak sikerült személyesen átadnom a neki szánt szatyrot, így már csak Gabella van hátra, innen is üzenem : Kitartás, jövő héten jelentkezem.
Nagyon köszönöm, hogy játszottatok velem, remélem, élveztétek !Amin nagyot nevettem : A kotorászás hevében egyedül Bruercsi köszöntötte a blogomat a szülinapján ;o))Először itt a lista a címekkel, szerzőkkel és a megfejtőkkel :1.Weöres Sándor : Kutya-tár Soli, Szegedi lány, Anita, Nóra, Ida13, Bruercsi, Abile, Györgyi, Gubike, Hildikó2.Marcello D'Orta : Disznóból nem lesz grófkisasszony - Julcsi, Hokata, Soli, Szegedi lány, Anita, Nóra, Ida13, Loma, Hildikó, Kicsikató3.Szép Ernő : Aranyalma - Julcsi, Ahama, Soli, Szegedi lány, Nóra, Hildikó4.Hintalan László : Aranyalma - Hokata5.Erdélyi József : Aranyalma - Anita, Ida13, Loma6.Végh Antal : Aranyalma - Ida137.Harsányi Zsolt : Az aranyalma - Ida13, LomaVégh László : Aranyalma - Kicsikató (Ilyet nem találtam, csak a Végh Antal-félét :)) )8.Bookie Woogie: Kellemest a hasznossal - Hokata9.Stephen King : A setét torony - Ahama, Soli, Nóra10.Stephen King : Tortúra - Ahama, Szegedi lány, Nóra11.Stephen King : Hasznos holmik - Ahama, Szegedi lány, Hildikó12.Orson Scott Card : A hetedik fiú - Ahama, Soli, Nóra, Hildikó13.Mary Mackie : A ló népe - Ahama, Soli, Nóra, Kicsikató14.Leslie Pearse: Emlékek - Szegedi lány15.Borisz Paszternak: Karácsonyi csillag - Szegedi lány16.Koncz Zsuzsa : Végre, végre - Nóra17.Whitley Strieber: Átalakulás - Kicsikató18.Marcel Aymé: Nem ér a nevem: Furcsa mesék - Kicsikató19.Michael Cooney : Nem ér a nevem - Nóra(számomra is újdonság volt a 7,8,14,15,17,18,19. Szóval én is tanultam valami újat !)Résztalálatok :Georges Feydeau: Bolha (bogár) a fülben - Julcsi, Ahama, Szegedi lányBékefi Zsuzsa : A bogár a fülembe került - HildikóHildikó talált még 10 különféle "holnap"-ost :))15-en játszottatok velem , akik címeket küldtek :Gubike (1) Györgyi (1) Hildikó (7+10 résztalálat) Hokata (4) Soli (6+2)És akik mindkét feltételt teljesítették :Abile (1) Ahama (6+4) Anita (3+1) Bruercsi (1+1) Ida13 (5+1) Julcsi (4) Kicsikató (6) Loma (3+1) Nóra(9+3) Szegedi lány (8+3)Ők kétszer kerültek a kalapba :))Sajnos, fotóapparát nincs most nálam, de a cédulák közül az egyik kollégám húzott egyet, amin ez állt : AHAMAAhama, kérlek, írd meg, hogy a bordó macis irattartót, vagy a vajszínű uti neszesszert kéred, és kérek egy címet !A garantált képeslap+karácsonyfadísz csomagot a következők kapják :Szegedi lány, Nóra, Hildikó és mivel még találtam egy garnitúrát, így Kicsikatótól is kérek egy címet :))A jövő hétfő a nagy postázások napja lesz, útnak indítom végre a hasznos holmik maradék neszijeit, a maradék PIF-eket, és ezeket a most sorsolt cuccokat is !
Lassan, de biztosan gyűlnek a megfejtések a blogszülinapi játékomra, sőt Hokata hathatós segítségével meg is tudtam nézni őket. Jót derültem rajta, hogy olyanokat is találtatok, amiről én nem is tudtam :)) Ne felejtsetek el említést tenni a játékról nálatok is. Hajrá, hajrá, van még néhány cím, amit senki sem talált meg !A sorsolásba már EGYETLEN címmel is bekerülsz :)) És úgy tűnik, a garantált nyereményhez is elegendő lehet 3-4 cím !
Úgy döntöttem, hogy ma egy éves a blogom :))Ez egy kissé csúsztatás, a blogom öregebb, de tavaly ilyenkor tettem közzé az első fényképes bejegyzést.Ígértem játékot is :Biztosan sokan észrevettétek, hogy mostanában fura címeket adok :)) Néhány regény vagy verscímet rejtettem el a bejegyzések címében, és most ezeket kéne megkeresni.Tehát, aki szeretne játszani, az :1. Tegyen egy utalást a saját blogjában a játékra.2. Keressen minél több irodalmi mű címet a blogomban, és szerzővel együtt hagyjon megjegyzést nálam.Hogy egyenlők legyenek az esélyek, bekapcsoltam a moderálást :))A három legtöbbet találó kap 1-1 képeslapot és karácsonyfa díszt.A nyertes pedig választhat a fent látható irat + zsepitartó vagy a neszesszer között. Határidő : október 15 éjfél.Jó keresgélést !
Zsák, zsák, teli zsák, piros alma, anya rág :)) Énekelte keresztlányom ovis korában . Biztosan életszerűbb volt számára a fejét tömő anyja, mint egy arany alma, olyat még sose látott. Ez a dal jutott az eszembe, amikor megláttam ezt az anyagot, és egészen jó kedvem kerekedett tőle :)) Vettem belőle egy métert, és varrtam egy csomó karácsonyfa díszt belőle zsákocskával, meg néhány tolltartót, sőt még kispárnához is használtam keretnek. Lesz belőle még asztali futó, meg ami az eszembe jut :)) Gondolom, egy részét felteszem a Meskára. Bejegyezte:
és valóban :)) Milyen találó mondás. Ezt sulykolom a kezdő tanfolyamon mindig : Egyáltalán nem mindegy, hogy milyen anyagból dolgozol. Ezért csak nagyon halkan mutatom meg, hogy milyen volt az úti neszesszer prototípusa :))
Most már sokkal elégedettebb vagyok a táskámmal. A cipzár pántot eltakartam egy keki szatén szalaggal, ami ugyan fényes, viszont sokkal szebb a színe, mint a cipzár eredeti szürkéje. És varrtam egy szélesebb keki pántot a füle alá is, így szebb és stabilabb. A fazonja tökéletes a mindennapi használathoz, mindennek megvan benne a maga helye, nem kell keresgélnem. Azt hiszem, varrok egy kéket is a farmerekhez, kicsi házikókkal.Lehet, hogy kissé gyermekded vagyok ?
Addig küzdöttem, amíg megoldottam a pánt kérdését :)) A barna kockásnál már egészen jól néz ki. Persze, azért még konzultálok Gabiczával és talán egy tanfolyamot is egyeztetek vele, mert az alján lévő oldalvarrást még mindig sűrű nagy homály takarja.És így néznek ki készen, becsukva. A drappos sárgással nagy terveim vannak, de még meglepi. A barna valószínűleg karácsonyi ajándék lesz a két kekivel egyetemben.